
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1919 

15 Ιουλίου 2014 


ΑΠΟΦΑΣΕΙ Σ 

Αριθμ. 1106 

Έκδοση ομολόγου του Ελληνικού Δημοσίου διάρκειας 
3 ετών στις 17/07/2014 μέσω κοινοπραξίας και λή¬ 
ξης στις 17/07/2017. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α/1990), ως έχει τροποποιηθεί και 
ισχύει. 

2. Τις διατάξεις του άρθρου 1 του Ν. 2187/94 «Ρύθμιση 
θεμάτων δημοσίου χρέους» (ΦΕΚ 16 Α/1994), ως έχει 
τροποποιηθεί και ισχύει. 

3. Τις διατάξεις των άρθρων 5 έως και 12 του Ν. 2198/ 
1994 «Αύξηση αποδοχών δημοσίων υπαλλήλων εν γέ- 
νει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άυλοι τίτλοι)» (ΦΕΚ 43 Α/1994), ως έχει τροπο¬ 
ποιηθεί και ισχύει. 

4. Τις διατάξεις του Ν. 2362/1995 «Περί Δημοσίου Λογι¬ 
στικού, ελέγχου των δαπανών του Κράτους κ.α.δ.» (ΦΕΚ 
247 Α/1995), συμπεριλαμβανομένων ιδίως των άρθρων 
2, 64, 90 & 91 του ως άνω νόμου, ως έχει τροποποιηθεί 
και ισχύει. 

5. Τις διατάξεις των άρθρων 30, 71, 74,125,127,128 και 
177 του Ν. 4270/2014 (ΦΕΚ 143 Α) «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις». 

6. Τις διατάξεις του Ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α /1998), ως έχει τροποποιηθεί 
και ισχύει. 

7. Τις διατάξεις του άρθρου 27 του Ν. 4223/2013 «Ενι¬ 
αίος Φόρος Ιδιοκτησίας Ακινήτων και άλλες διατάξεις» 
(ΦΕΚ 287 Α/2013). 

8. Την υπ’ αριθμ. 2/22899/0023Α/15-03-2012 απόφαση 
του Υπουργού Οικονομικών «Εσοδα - Δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τ,λ.» (ΦΕΚ 785 Β/2012). 


9. Την υπ’ αριθμ. 1090/08-07-2014 απόφαση του Ανα¬ 
πληρωτή Υπουργού Οικονομικών «Κίνηση τραπεζικών 
λογαριασμών Ελληνικού δημοσίου που τηρούνται στην 
Τράπεζα της Ελλάδος ΑΈ. από τον Οργανισμό Διαχεί¬ 
ρισης Δημοσίου Χρέους» (ΦΕΚ 1865 Β/2014). 

10. Την 2/60752/0004/9-9-2010 απόφαση του Υπουργού 
Οικονομικών «Εξουσιοδότηση του Οργανισμού Διαχείρι¬ 
σης Δημοσίου Χρέους (Ο.Δ.ΔΗ.Χ.) ως εντολοδόχου του 
Ελληνικού Δημοσίου» (ΦΕΚ 1538 Β/2010). 

11. Την υπ’ αριθμ. 2/91001/0023/Α/29-12-2010 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Κανονισμός λειτουργίας των 
Βασικών Διαπραγματευτών Αγοράς» (ΦΕΚ 2241 Β/2010). 

12. Την υπ’ αριθμ. 2/115851/0023/Α/30-12-2013 κοινή 
απόφαση του Υπουργού Οικονομικών και του Διοικητή 
της Τράπεζας της Ελλάδος «Βασικοί Διαπραγματευτές 
αγοράς έτους 2014» (ΦΕΚ 3412 Β/2013). 

13. Το Π.Δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213 Α/2009). 

14. Το Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α/2009) ως 
έχει τροποποιηθεί και ισχύει. 

15. Το Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141 Α/2012). 

16. Την απόφαση του Πρωθυπουργού Υ48/9-07-2012 
«Καθορισμός αρμοδιοτήτων του αναπληρωτή Υπουργού 
Οικονομικών Χρήστου Σταϊκούρα» (ΦΕΚ 2105 Β/2012). 

17. Την από 7.3.2013 απόφαση του Αναπληρωτή Υπουρ¬ 
γού Οικονομικών με αρ. 2/25248/0023Α «Ενιαίοι Κανόνες 
Τροποποίησης Τίτλων με Συλλογικές Διαδικασίες (Κα¬ 
νόνες Συλλογικής Δράσης)» (ΦΕΚ Β 583/ 2013). 

18. Τις διατάξεις του Ν. 3861/2010 «Ενίσχυση της διαφά¬ 
νειας με την υποχρεωτική ανάρτηση Νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο “Πρόγραμμα Διαύγεια” και άλλες 
διατάξεις» (ΦΕΚ 112 Α/2010) ως έχει τροποποιηθεί και 
ισχύει. 

19. Το τελικό σχέδιο Πληροφοριακού Δελτίου περί κοι- 
νοπρακτικής έκδοσης νέου 3ετούς ομολόγου (Οίίοπης 
ΟίΓουΙαή (εφεξής το «Πληροφοριακό Δελτίο»), το τελικό 
σχέδιο της Σύμβασης Κάλυψης εγγραφής (δυόεοπρίίοπ 
ΑςΓθθΠΊθπΙ) (εφεξής η «Σύμβαση Κάλυψης») και το τελι¬ 
κό σχέδιο της Πράξης Δέσμευσης (Οοοά οί ΟονοηαπΙ) 
(εφεξής «Πράξη Δέσμευσης»). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20. Το αριθμ. πρωτ. 210/9.7.2014 πρακτικό του Δ.Σ. 
του Ο.Δ.ΔΗ.Χ. (Απόφαση κοινοπρακτικής έκδοσης νέου 
3ετούς ομολόγου), αποφασίζουμε: 

Α. Σύμφωνα με τα αναφερόμενα στο σχετικό σημείο 
αριθμ. 20 του προοιμίου, την έκδοση στις 17/07/2014 
κοινοπρακτικού ομολογιακού δανείου, σε άϋλη μορφή, 
συνολικής ονομαστικής αξίας ενός δισεκατομμυρίου 
πεντακοσίων εκατομμυρίων ευρώ (€ 1.500.000.000,00), 
σταθερού επιτοκίου 3,375%, διάρκειας 3 ετών και λήξης 
στις 17/7/2017 (το «Ομολογιακό Δάνειο» και τα «Ομό¬ 
λογα»), το οποίο διέπεται από τους όρους που περι¬ 
λαμβάνονται αναλυτικά στο Πληροφοριακό Δελτίο και 
συγκεκριμένα υπό την παράγραφο «ΤθΓπηε & Οοηόίίίοηε 
οί ΙΗθ ΝοΙβε» του τελευταίου. 

Β. Σύμφωνα με τους ανωτέρω υπό Α καθοριζόμενους 
όρους, τα βασικά χαρακτηριστικά των Ομολόγων περι- 
γράφονται ενδεικτικά ως εξής: 

1. Οι εκδιδόμενοι τίτλοι είναι ομόλογα του Ελληνι¬ 
κού Δημοσίου σε ευρώ, σταθερού επιτοκίου, διάρκειας 
3ετών, με ημερομηνία λήξης την 17η Ιουλίου 2017. 

2. Τα ομόλογα είναι ανώνυμοι τίτλοι, φέρουν τοκο¬ 
μερίδια, ένα για κάθε ετήσια τοκοφόρο περίοδο και 
εκδίδονται σε άϋλη μορφή, είναι δε καταχωρημένα στο 
Σύστημα Αΰλων Τίτλων (Σ.Α.Τ.) της Τράπεζας της Ελ¬ 
λάδος. 

3. Η ονομαστική αξία των Ομολόγων είναι χίλια ευρώ 
(€ 1 . 000 ). 

4. Το ποσό της έκδοσης (συνολική ονομαστική αξία) 
ορίζεται σε ένα δισεκατομμύριο πεντακόσια εκατομμύ¬ 
ρια ευρώ (€ 1.500.000.000,00). 

5. Στη συγκεκριμένη ημερομηνία έκδοσης (17/07/2014), 
τα Ομόλογα θα διατεθούν σε τιμή έκδοσης ίση με το 
99,650% της ονομαστικής τους αξίας. 

6. Για την έκδοση αυτή θα δοθεί προμήθεια η οποία 
ανέρχεται σε 0,08% επί της συνολικής ονομαστικής αξίας. 

7. Το επιτόκιο των Ομολόγων ορίζεται σε 3,375% 
ετησίως, και είναι σταθερό για όλη τη διάρκεια των 
ομολόγων. 

8. α. Τα Ομόλογα αποφέρουν τόκο από την ημερομη¬ 
νία έκδοσης τους προς επιτόκιο σταθερό για όλη τη 
διάρκειά τους. Ο τόκος υπολογίζεται στην ελάχιστη 
ονομαστική αξία των χιλίων ευρώ (€1.000), με βάση τον 
πραγματικό αριθμό ημερών κάθε τοκοφόρου περιόδου 
και έτος 365 ή 366 ημερών (εοίυεΙ/εοίυαΙ ΙΟΜΑ) και κα¬ 
ταβάλλεται δεδουλευμένος. Η πρώτη ημερομηνία πλη¬ 
ρωμής τόκου ορίζεται η 17/7/2015 και για τα επόμενα 
έτη η ίδια ημερομηνία μέχρι τη λήξη των ομολόγων, σε 
ετήσια βάση. 

β. Γ ια την πρώτη ημερομηνία πληρωμής τόκου θα 
υπολογιστεί τόκος από την 17η Ιουλίου 2014 (συμπερι- 
λαμβανομένης) έως την 17η Ιουλίου 2015 (μη συμπερι- 
λαμβανομένης). 

9. Η εξόφληση των Ομολόγων θα γίνει στην ονομαστι¬ 
κή τους αξία. Εάν κάποια ημερομηνία πληρωμής τόκου ή 
κεφαλαίου συμπέσει με μη εργάσιμη ημέρα η εξόφληση 
θα γίνει την αμέσως επόμενη εργάσιμη χωρίς να πλη¬ 
ρωθεί πρόσθετος τόκος. Εργάσιμη ημέρα θεωρείται η 
ημέρα κατά την οποία εκτελούν πληρωμές στην Ελλάδα, 
οι εμπορικές τράπεζες και οι αγορές συναλλάγματος 
και κατά την οποία λειτουργεί το σύστημα Τ.Α.Β.Θ.Ε.Τ. 

10. Η αξίωση των κομιστών για το κεφάλαιο και τους 
τόκους υπόκειται σε πενταετή παραγραφή. 


11. Πράκτορας πληρωμής ορίζεται η Τράπεζα της 
Ελλάδος. Όλες οι διαδικασίες χειρισμού, καταγραφής, 
συμψηφισμού και εκκαθάρισης των συναλλαγών επί 
των τίτλων θα γίνονται από το Σύστημα Άθλων Τίτλων 
(Σ.Α.Τ.) της Τράπεζας της Ελλάδος. 

12. Το Ελληνικό Δημόσιο διατηρεί το δικαίωμα με 
απόφαση του Υπουργού Οικονομικών, να προαγοράσει 
μέρος ή το σύνολο των Ομολόγων οποιαδήποτε χρονι¬ 
κή στιγμή, είτε στην ανοικτή αγορά ή με οποιοδήποτε 
άλλο τρόπο. 

13. Τα Ομόλογα είναι διαπραγματεύσιμα στο Χρημα¬ 
τιστήριο Αξιών Αθηνών, στην Ηλεκτρονική Δευτερογενή 
Αγορά Τίτλων (Η.Δ.Α.Τ.) και στη διατραπεζική αγορά 
(Ο.Τ.Ο). 

14. Η καταβολή του αντιτίμου αγοράς των Ομολόγων 
(δθΐίίθηηθηΐ) θα γίνει στις 17 Ιουλίου 2014, ημερομηνία 
έκδοσης των Ομολόγων. 

15. Το Ελληνικό Δημόσιο διατηρεί το δικαίωμα, χωρίς 
την έγκριση των κομιστών των Ομολόγων ή των εντο- 
λέων ανάθεσης αυτής της κοινοπραξίας, να αυξάνει το 
ποσό της έκδοσης των ομολόγων, εκδίδοντας ομόλογα 
της ίδιας έκδοσης με δημοπρασία, κοινοπραξία ή όποιο 
τρόπο διάθεσης επιθυμεί 

16. Τα Ομόλογα και το Ομολογιακό Δάνειο υπόκει- 
νται στους Ενιαίους Κανόνες Τροποποίησης Τίτλων με 
Συλλογικές Διαδικασίες (Κανόνες Συλλογικής Δράσης) 
σύμφωνα με την υπ’ αριθμ. 2/25248/0023Α υπουργική 
απόφαση (ΦΕΚ Β 583/ 2013) ως ισχύει κατά την έκδοση 
της παρούσης. 

17. Τα Ομόλογα και το Ομολογιακό Δάνειο διέπονται 
από το Αγγλικό Δίκαιο, τυχόν δε σχετικές διαφορές θα 
επιλύονται από τα αγγλικά δικαστήρια, όπως ειδικότερα 
ορίζεται στους όρους 11 και 12 της παραγράφου «Τθίπιε 
& Οοηόίίίοηε οΐ Ιίιο Νοίοε» του Πληροφοριακού Δελτίου, 
στο άρθρο 17 της Σύμβασης Κάλυψης και στον όρο 12 
της Πράξης Δέσμευσης. 

Γ. Το Ομολογιακό Δάνειο θα διατεθεί σε κοινοπραξία 
Τραπεζών, σύμφωνα με τους όρους και τις προϋπο¬ 
θέσεις που προβλέπονται στο Πληροφοριακό Δελτίο 
και στη Σύμβαση Κάλυψης, συμπεριλαμβανομένων των 
διατάξεων του Κανονισμού Λειτουργίας των Βασικών 
Διαπραγματευτών Αγοράς. 

Δ. Τέλος, εγκρίνονταί: (α) το περιεχόμενο, έκδοση και 
διάθεση του Πληροφοριακού Δελτίου στους υποψήφι¬ 
ους επενδυτές, (β) το περιεχόμενο και η κατάρτιση της 
Σύμβασης Κάλυψης και της Πράξης Δέσμευσης. 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκα- 
λείται δαπάνη σε βάρος του Κρατικού Προϋπολογισμού 
για το οικονομικό έτος 2014, η οποία θα καλυφθεί από 
τις δαπάνες εξυπηρέτησης του Δημοσίου Χρέους, ενώ 
προκαλείται δαπάνη και για τα επόμενα οικονομικά έτη, 
η οποία θα εγγράφεται στις κατ’ έτος προβλέψεις δα¬ 
πανών εξυπηρέτησης του Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2014 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 

